Το Disneynature συγκεντρώνει μια κορυφαία ομάδα...
ΓΑΛΑΖΙΟΣ ΔΟΥΝΑΒΗΣ
...για να αφηγηθεί την ιστορία ενός από τα πιο χαρισματικά ζώα
των νησιών Γκαλαπάγκος.
Το Sea Lions of the Galápagos ακολουθεί το ταξίδι ενός νεαρού θαλάσσιου λέοντα
που εξερευνά τα νησιά αναζητώντας μια δική του περιοχή.
Η ομάδα πρέπει να δουλεύει νυχθημερόν
για να απαθανατίσει την απίστευτη ομορφιά αυτού του τοπίου.
Και τα αλλόκοτα και υπέροχα ζώα που το αποκαλούν σπίτι τους.
Θα ερευνήσουν και τις προκλήσεις που αντιμετωπίζουν τα νησιά
και θα μάθουν από όσους παλεύουν για την προστασία τους.
ΦΥΛΑΚΕΣ ΤΩΝ ΝΗΣΙΩΝ ΓΚΑΛΑΠΑΓΚΟΣ
Στα χίλια χιλιόμετρα από τις ακτές του Εκουαδόρ,
η ηφαιστειακή δραστηριότητα σχηματίζει νέα γη,
και η ομάδα βρίσκεται στο επίκεντρο.
- Μ' έπιασες, Χέιμις; - Ναι.
Το να το βλέπεις από κοντά, να βλέπεις τη δύναμή του...
Είναι απίστευτο. Και καίει.
Δεν νομίζω να έχω νιώσει περισσότερη ζέστη. Καίγομαι.
ΕΙΡΗΝΙΚΟΣ ΩΚΕΑΝΟΣ
Υπάρχουν 13 μεγάλα νησιά στα Γκαλαπάγκος, κι όλα σχηματίστηκαν από τη φωτιά.
Ρίτσαρντ Γούλοκομπ ΚΙΝ/ΣΤΗΣ
Η έκρηξη είναι συναρπαστική.
Κι αυτό επειδή αυτή είναι η ουσία των Γκαλαπάγκος.
Η απαρχή του χρόνου. Έτσι ακριβώς γεννήθηκαν τα νησιά.
Ο κινηματογραφιστής Ρίτσαρντ Γούλοκομπ
δουλεύει στα νησιά εδώ και πάνω από 30 χρόνια.
Θα ηγηθεί της αποστολής και θα κάνει γυρίσματα για το Disneynature.
Ήμουν από τα πρώτα άτομα που εξερεύνησαν τα νησιά υποβρυχίως.
Κι έκτοτε, ονειρεύομαι να γυρίσω μια ταινία
για το αγαπημένο μου ζώο.
Τον θαλάσσιο λέοντα των νησιών.
Είναι η πιο σημαντική στιγμή για να αφηγηθούμε την ιστορία τους.
Τα τελευταία 40 χρόνια, ο αριθμός τους μειώθηκε δραματικά.
Πλέον θεωρούνται απειλούμενο είδος.
Ο Ρίτσαρντ κι η ομάδα θέλουν να μάθουν γιατί.
Εκατομμύρια χρόνια πριν,
οι πρόγονοι των ζώων αυτών παρασύρθηκαν εδώ από τη Βόρεια Αμερική.
Μαζί με μια ετερόκλητη ομάδα άλλων ναυαγών.
Όλα τους παρασύρθηκαν από τα πανίσχυρα ρεύματα του ωκεανού που συγκλίνουν εδώ.
Τα ρεύματα έφεραν και την τροφή για να συντηρηθούν,
πλαγκτόν, που έτρωγαν τα ψάρια,
τα οποία με τη σειρά τους τα έτρωγαν τα θαλάσσια αρπακτικά.
Με τον καιρό, πολλά από αυτά τα πλάσματα εξελίχθηκαν σε νέα είδη.
Κι έτσι, τα Γκαλαπάγκος έγιναν ένας από τα πιο μοναδικούς οικότοπους της Γης.
Οι πιο πρόσφατες αφίξεις είναι ο Ρίτσαρντ κι η οικογένειά του.
Η σύζυγός του, η Άννα, με τις δίδυμες Αλόρνα και Τάλια.
Εδώ θα μένουν για όσο διαρκέσουν τα γυρίσματα.
Μα προτού φύγουν από το αεροδρόμιο, πρέπει να περάσουν ένα σημαντικό τεστ.
Οι επισκέπτες στα Γκαλαπάγκος
δεν πρέπει να έχουν ανεπιθύμητους λαθρεπιβάτες στις αποσκευές τους.
Κι αυτό γιατί τα ζώα που εξελίχθηκαν εδώ
είναι ιδιαίτερα ευάλωτα σε νέα είδη που εισβάλλουν από τον έξω κόσμο.
Για τον περιορισμό του κινδύνου, οι αποστολές που έρχονται
υπόκεινται σε αυστηρούς κανόνες καραντίνας.
Το συνεργείο δεν αποτελεί εξαίρεση.
Κάθε βαλίτσα πρέπει να αδειάσει και να απεντομωθεί.
Τα ρούχα πρέπει να κλειδωθούν σε καταψύκτη για τρεις μέρες.
Εβδομήντα δύο ώρες μετά,
τα ξαναφορτώνουν στα φορτηγάκια για να διασχίσουν το νησί Σάντα Κρουζ.
Μα το ταξίδι του συνεργείου τώρα ξεκινά.
Ο μόνος τρόπος να δει κανείς πραγματικά τα νησιά είναι από σκάφος.
Ο Γαλάζιος Δούναβης θα είναι το αρχηγείο των γυρισμάτων.
Είναι ένα καταδυτικό σκάφος διαμονής με μήκος 21 μέτρα,
με όλα όσα χρειάζονται για να εξερευνήσουν το αρχιπέλαγος.
Ο Ρίτσαρντ θα είναι μακριά από τους δικούς του για έναν μήνα.
Ήρθε, λοιπόν, η ώρα του αποχαιρετισμού.
Γεια σου, γλυκιά μου.
- Να προσέχεις, αγάπη μου. - Κι εσύ.
- Φιλιά στους θαλάσσιους λέοντες. - Φυσικά.
Ωραία.
Να προσέχετε.
Γεια.
Αυτό είναι το δύσκολο κομμάτι.
Το συνεργείο δεν χάνει χρόνο και συγκεντρώνει τον εξοπλισμό
χαιρετώντας παλιούς φίλους
ενώ τακτοποιούνται στις καμπίνες τους.
Αγόρασα ένα κιλό.
Τας Φάιλερ ΣΚΗΝΟΘΕΤΙΔΑ
Ένα κιλό κρυσταλλικό τζίντζερ, γιατί υποτίθεται
ότι σταματάει τη ναυτία κι εμένα με πειράζει η θάλασσα.
Σοκολάτα.
Με τόσο μεγάλο ταξίδι,
ο Ρίτσαρντ έχει άφθονο χρόνο να αναπολήσει τις πρώτες του μέρες στα νησιά.
Το 1987 με τους δικούς μου αποφασίσαμε να έρθουμε εδώ για διακοπές.
Το πρώτο που κάναμε ήταν κατάδυση.
Πήγαμε σε μια πανέμορφη αμμώδη γλώσσα. Υπέροχα τιρκουάζ νερά.
Έβλεπα κάτι μαύρους σχηματισμούς στη λευκή άμμο.
Έμοιαζαν με πέτρες, μα κινούνταν.
Πηδήξαμε μέσα...
και σε λίγο μας περικύκλωσαν μωρά θαλάσσιοι λέοντες.
Ήταν πολύ περίεργα να μάθουν τι κάναμε εκεί.
Ήταν σαν καθρέφτης.
Κάναμε εμείς πιρουέτες, έκαναν κι αυτά.
Κάναμε τούμπες, έκαναν κι αυτά.
Ήταν η πιο καταπληκτική χορογραφία.
Δεν το πίστευα ότι αυτό το άγριο ζώο ήταν τόσο περίεργο και παιχνιδιάρικο.
Όσο ζω, δεν θα ξεχάσω ποτέ αυτήν την εμπειρία.
Απέμεναν 30 ναυτικά μίλια
για να φτάσουν στην πρώτη τοποθεσία κοντά στο νησί Φλορεάνα.
Θέλουν να κινηματογραφήσουν την αρχή της ιστορίας του θαλάσσιου λέοντα.
Μα οι θαλάσσιες συνθήκες δεν είναι ιδανικές.
Και κάποιοι από το συνεργείο δυσκολεύονται με το ταξίδι.
Βρήκα το γιατρικό για τη ναυτία.
Ποιο είναι;
Κάνω πολλά και διάφορα.
Έχω περικάρπια για τη ναυτία.
Πήρα και χάπι για τη ναυτία,
πήρα και χάπι τζίντζερ.
Ξάπλωσα ανάσκελα και κοιτάζω τον ορίζοντα εδώ και τέσσερις ώρες.
Και πώς πάει αυτό;
Λίγες φορές έκανα εμετό μόνο.
Το 97% των νησιών έχει χαρακτηριστεί ως εθνικό πάρκο
και απαιτεί ειδικές άδειες επίσκεψης.
Κάθε νησί των Γκαλαπάγκος έχει τον δικό του χαρακτήρα.
Στα δυτικά, βρίσκονται τα νεότερα νησιά.
Η Φερναντίνα, το πιο ηφαιστειακά ενεργό, σχηματίστηκε πριν από ένα εκατ. χρόνια.
Καθώς διαμορφώνονται τα νησιά, σχηματίζεται το έδαφος και πυκνή βλάστηση.
Όπως τα κατάφυτα δάση από Scalesia της Σάντα Κρουζ.
Ανατολικά βρίσκεται ένα από τα πιο παλιά νησιά, η Εσπανιόλα.
Τέσσερα εκατομμύρια χρόνια διάβρωσης άφησαν το σημάδι τους.
Τελικά η Εσπανιόλα θα βυθιστεί κάτω από τα κύματα.
Παρότι έχει εργαστεί εδώ επί τρεις δεκαετίες,
υπάρχουν νησιά που ο Ρίτσαρντ δεν έχει επισκεφτεί.
Η περιοχή μού είναι άγνωστη. Εντελώς.
Δεν έχω πάει ποτέ από δω. Το είδα μόνο από το σκάφος.
Ρίχνουν άγκυρα στο νησί Μπαρονέσα
αναζητώντας ένα μωρό θαλάσσιου λέοντα με τη στόφα ενός σταρ.
Ο Σάιμον λέει ότι ποτέ δεν έχουν έρθει τουρίστες εδώ.
Ελάχιστος κόσμος κι επιστήμονες ήρθαν. Οι θαλάσσιοι λέοντες δεν ξέρουν από κόσμο.
Πρώτη μου φορά στα Γκαλαπάγκος.
Γιούαν Ντόνακι ΚΙΝΗΜΑΤΟΓΡΑΦΙΣΤΗΣ
Είναι ένα μέρος που πάντα ήθελα να επισκεφτώ.
Έχω ενθουσιαστεί και αγχωθεί λιγάκι.
Πρώτη μέρα γυρισμάτων,
και ήδη βλέπουμε πόση ζωή υπάρχει εδώ.
Το πρώτο βήμα της ομάδας είναι να εξερευνήσουν το νησί.
Και το αναλαμβάνει ο πιλότος δρόνων, ο Σέλτον.
Χρησιμοποιεί την ειδική άδεια της ομάδας να γυρίζουν από αέρος.
Σέλτον Ντου Πριζ ΚΙΝ/ΣΤΗΣ
Βλέπω κάποιες υπέροχες παραλίες βόρεια.
Πάω να τις δω καλύτερα.
Τέλειο ακούγεται. Ξέρω πού εννοείς.
Πάμε εκεί τώρα με τα παιδιά.
Στο μεταξύ, ο Ρίτσαρντ κι ο Τζέι Σι πλησιάζουν στη δράση.
Ο Ρίτσαρντ στερέωσε την κάμερα σε έναν πλωτήρα,
που του επιτρέπει να τραβάει πλάνα στην επιφάνεια του νερού...
όπου λατρεύουν να αράζουν οι περίεργοι θαλάσσιοι λέοντες.
Τα ζώα των Γκαλαπάγκος είναι διάσημα για την τόλμη τους.
Κι αυτό συμβαίνει εξαιτίας της εχθρικής φύσης του τοπίου.
Πάνω από τα κύματα, ο ήλιος είναι καυτός
κι οι βροχοπτώσεις είναι ελάχιστες...
κι έτσι ο άνθρωπος επέλεξε να εγκατασταθεί εδώ μόλις πριν από 200 χρόνια.
Τα ζώα που είχαν εξελιχθεί στα νησιά δεν έμαθαν να φοβούνται τον άνθρωπο.
Στην Μπαρονέσα, το συνεργείο κέρδισε το λαχείο.
Το νησί συνεχίζει να μας καταπλήσσει.
Μόλις στρίψαμε σε μια στροφή
και υπάρχει άλλη μία πανέμορφη παραλία και παντού θαλάσσιοι λέοντες.
Άλλη μια καταπληκτική γωνίτσα αυτού του νησιού.
Βρήκαμε επιτέλους τον ήρωά μας.
Βρήκαμε ένα πανέμορφο, υγιές, χνουδωτό μπαλάκι.
Πιθανότατα μίας εβδομάδας.
Η φοβερή μητέρα του το ταΐζει πολύ καλά.
Είναι γεμάτο ενέργεια.
Έχει πνεύμα εξερεύνησης. Δεν είναι καθόλου φρόνιμο.
Όλα όσα αναζητούσαμε για τον βασικό χαρακτήρα.
Έλι ντε Σεντ Β. ΠΑΡΑΓΩΓΗΣ
Όποτε τον κοιτάς, κάνει κάτι διαφορετικό.
Συνεχώς τον αποσπά ένας κάβουρας ή ένα φύλλο μανγκρόβιου.
Όλη την ώρα τριγυρνάει. Είναι πολύ γλυκός, και θα τον ακολουθούμε.
Περάσαμε ποιοτικό χρόνο με τα ζώα αυτά.
Τα παρακολουθείς κάθε μέρα,
μαθαίνεις τον χαρακτήρα τους, τις διαφορές, τη συμπεριφορά τους.
Θα είναι γλυκόπικρο όταν φύγουμε από το νησί.
Το συνεργείο κάνει μια πολλά υποσχόμενη αρχή
χάρη στην πλούσια εμπειρία του Ρίτσαρντ στην κινηματογράφηση στα νησιά.
Όταν πρωτοήρθα στα Γκαλαπάγκος,
ο υποβρύχιος κόσμος ήταν ένα ολοκαίνουριο σύνορο.
Μόλις πήρα το πτυχίο μου,
πήγα σε σχολή καταδύσεων κι έγινα εκπαιδευτής.
Ήμουν τυχερός κι έγινα οδηγός στο πρώτο καταδυτικό σκάφος εδώ.
Μου άρεσε να καθοδηγώ τους επισκέπτες που είχαν τον ίδιο ενθουσιασμό μ' εμένα.
Τότε μια μέρα, με κάλεσαν σε ταξίδι κάποιοι ταλαντούχοι σκηνοθέτες
που γύριζαν ένα υπέροχο πρόγραμμα εδώ.
Μοιράστηκαν γενναιόδωρα τη γνώση τους
και μου χάρισαν μια υποβρύχια κάμερα.
Αυτό με ενέπνευσε να γυρίσω ταινίες.
Ο πλούτος αυτού του θαλάσσιου παραδείσου με μαγεύει έκτοτε.
Πλάι στην άφθονη άγρια ζωή,
ζει μια ζωντανή κοινότητα ανθρώπων.
Τα τελευταία 50 χρόνια,
αυξήθηκε ο αριθμός των μόνιμων κατοίκων των νησιών.
Η συναναστροφή με τους θαλάσσιους λέοντες είναι κομμάτι της ζωής.
Πολλοί άνθρωποι των Γκαλαπάγκος βασίζονται στη θάλασσα
για τροφή κι εμπόριο.
Η τοπική ψαραγορά είναι διαρκώς πολύβουη.
Πέτυχε, όμως, αυτή η νέα κοινότητα την αρμονία με τη φύση;
Μανουέλ Γιέπεζ ΨΑΡΑΣ
Λέγομαι Μανουέλ Γιέπεζ, αλλά όλοι με φωνάζουν Μανόλο.
Ο ωκεανός είναι το πάθος μου.
Λατρεύω το πώς νιώθω όταν είμαι στον ωκεανό.
Η οικογένειά μου ψαρεύει στα Γκαλαπάγκος επί τρεις γενιές.
Είναι η σύνδεση που δημιουργείται. Εσύ, ο ωκεανός, το φως, τα ζώα...
Ο Μανόλο ψαρεύει σε μικρή κλίμακα για να τραφεί αυτός κι οι συγγενείς του.
Άρα, δεν ανταγωνίζεται τους θαλάσσιους λέοντες.
Όμως βίωσε την αύξηση της ζήτησης αλιευμάτων
καθώς μαζεύονται σε αυτά τα πλούσια ύδατα επαγγελματικά σκάφη από παντού.
Υπάρχει ένα θαλάσσιο καταφύγιο εδώ
που απαγορεύει τα σκάφη σε απόσταση 40 ναυτικών μιλίων από την ακτή.
Μα τα όρια δεν γίνονται πάντα σεβαστά.
Το 2017, ένα σκάφος έγινε πρώτη είδηση παγκοσμίως
όταν βρέθηκε μέσα στο καταφύγιο με πάνω από 7.000 νεκρούς καρχαρίες πάνω του.
Πολλά από τα μοναδικά είδη που βρίσκονται εδώ
αποφέρουν τεράστια ποσά στη μαύρη αγορά.
ΣΕΒΑΣΜΟΣ ΣΤΗ ΖΩΗ ΦΟΝΙΑΔΕΣ
Οι άνθρωποι των νησιών ξεσηκώθηκαν για να υπερασπιστούν των νερά τους.
Ήταν μια μεγάλη εκστρατεία. Μα στο τέλος, η κυβέρνηση το δέχτηκε.
Το καταφύγιο επεκτάθηκε σημαντικά
για την προστασία ενός ζωτικού περάσματος καρχαριών
μεταξύ των νησιών Γκαλαπάγκος και Κόκος.
Θαλάσσιο Καταφύγιο των Γκαλαπάγκος
Θαλάσσιο Καταφύγιο Hermandad
Το έργο τους δεν σταμάτησε εκεί.
Το Εθνικό Πάρκο των Γκαλαπάγκος και το Ναυτικό του Εκουαδόρ
ενισχύουν τις προσπάθειές τους να προστατεύσουν το καταφύγιο.
Ελάτε.
Αυξάνονται οι περιπολίες.
Πρέπει να επιτηρούν μια προστατευμένη ζώνη 200.000 τετραγωνικών χιλιομέτρων.
Οι άνθρωποι των νησιών θέλουν ο ωκεανός τους να προστατεύεται
και ξέρουν ότι αυτό θα το πετύχουν καλύτερα με τη συνεργασία.
Ζούμε στο θαλάσσιο καταφύγιο, ένα μοναδικό μέρος.
Για μένα σημασία έχει
αυτό το πανέμορφο μέρος να προστατευτεί στο μέλλον για την επόμενη γενιά.
Κοντά στη Φλορεάνα, το συνεργείο ετοιμάζεται να βουτήξει όταν νυχτώσει.
Χάρη στην αυξημένη προστασία γύρω από τα Γκαλαπάγκος,
έχουν μια πιθανότητα να βιντεοσκοπήσουν κάποια κυρίαρχα αρπακτικά.
Έχοντας περάσει τη μέρα στον βυθό,
πολλά θαλάσσια πλάσματα θα κινηθούν προς την ακτή σε αναζήτηση τροφής.
Κι ο Ρίτσαρντ τα περιμένει.
Έχω τρία είδη άμυνας.
Αυτήν τη στολή από την Αυστραλία κατά των δαγκωμάτων από καρχαρία.
Έχω την κάμερα να τα χτυπήσω αν μου επιτεθούν.
Κι έχω τον Τζέι Σι με το φανταστικό μπαστούνι του.
Τίποτα δεν μπορεί να στραβώσει.
Τώρα που έβαλαν στολές, ήρθε η ώρα να βουτήξουν.
Ωραία. Ένα, δύο, τρία, πάμε!
Πρώτα εμφανίζονται οι συνήθεις ύποπτοι.
Οι θαλάσσιοι λέοντες πάνε όπου έχει δράση.
Χάρη σε μια ειδική ανακλαστική μεμβράνη στα μάτια τους
βλέπουν στο σκοτάδι πολύ καλύτερα από τους ανθρώπους.
Έχουν τα πιο μακριά μουστάκια από όλα τα θηλαστικά,
κι έτσι κυνηγούν τη νύχτα.
Και δεν είναι οι μόνοι που αναζητούν μια μεταμεσονύκτια λιχουδιά.
Αυτοί είναι μαυροπτέρυγοι.
Είναι μεγάλοι καρχαρίες. Κάποιοι σχεδόν δυο μέτρα.
Τα Γκαλαπάγκος είναι σημαντικό πεδίο διατροφής νεαρών καρχαριών.
Οι καρχαρίες δεν θεωρούν λεία τον Ρίτσαρντ ή τον Τζέι Σι,
μα και πάλι πρέπει να προσέχουν.
Όλοι αυτοί οι καρχαρίες παίζουν κρίσιμο ρόλο στην τροφική αλυσίδα.
Απαραίτητο για τη λεπτή ισορροπία του.
Φίλε μου. Μπράβο σου.
Τα καταφέραμε. Ζούμε.
Με όλα μας τα χέρια και τα πόδια. Τέλειο!
Το Θαλάσσιο Καταφύγιο των Γκαλαπάγκος αποτελεί σπίτι
για τη μεγαλύτερη συγκέντρωση καρχαριών στον πλανήτη.
Εδώ βρίσκονται πάνω από 30 είδη,
στα οποία περιλαμβάνονται κοπάδια σφυροκέφαλων...
λευκοπτέρυγων υφαλοκαρχαριών...
και καρχαριών τίγρεων.
Μάλιστα, αυτός ο υποθαλάσσιος κόσμος έχει τόση ποικιλομορφία
που παρέχει το τέλειο περιβάλλον για πάρα πολλά είδη ζώων.
Οι θαλάσσιοι λέοντες τον ξέρουν απ' έξω κι ανακατωτά
κι έμαθαν να αξιοποιούν όλες τις ευκαιρίες που παρέχει.
Ν. Φερναντίνα Ν. Φλορεάνα
Το συνεργείο κατευθύνεται σε μια απόμερη γωνιά του αρχιπελάγους,
καθώς άκουσαν για μια αξιοσημείωτη συμπεριφορά.
Θαλάσσιοι λέοντες ενώνουν δυνάμεις για να πιάσουν κιτρινόπτερους τόνους.
Καλημέρα.
Ναι.
Η λάβα έχει δημιουργήσει έναν λαβύρινθο από όρμους,
στους οποίους ένας έξυπνος θαλάσσιος λέων παγίδευσε την πελώρια λεία του.
Το Θαλάσσιο Καταφύγιο είναι ζώνη αναπαραγωγής του κιτρινόπτερου τόνου.
Τα τεράστια αυτά ψάρια ξεπερνούν το ένα μέτρο σε μήκος, ζυγίζοντας 60 κιλά.
Παραείναι γρήγορα για να τα πιάσουν στον ανοιχτό ωκεανό.
Μα μπορεί το συνεργείο να βιντεοσκοπήσει θαλάσσιους λέοντες να κυνηγούν στην ακτή;
Η ομάδα ξεκινά εξερευνώντας την ακτή
και σύντομα ανακαλύπτει τα απομεινάρια ενός πελώριου ψαριού.
Είναι σπουδαία απόδειξη αυτής της συμπεριφοράς.
Άρα εξαιρετικά θετικό σημάδι. Υπέροχη είδηση.
Πρέπει να προετοιμαστούν,
καθώς θα είναι δύσκολο να το απαθανατίσουν με την κάμερα.
Ο Χαβιέρ κι ο Τζεφ ξεκινούν αμέσως.
Πρέπει να στήσουν ασύρματες κάμερες σε όλον τον όρμο,
εξασφαλίζοντας ότι καλύπτεται κάθε γωνία.
Δεν χρειάστηκε να περιμένουν πολύ. Η δράση ξεκίνησε.
Πολύ εντυπωσιακοί.
Είναι εκεί κάτω. Εκεί ακριβώς.
Πράγματι, εμφανίστηκε ένα ηλικιωμένο ζώο,
μαζί με τη συντροφιά του.
Οι θαλάσσιοι λέοντες χρειάζονται ο ένας τον άλλον για το σχέδιό τους.
Η τύχη δεν είναι με το μέρος τους αυτήν τη φορά.
Μα ήταν σπουδαίο δοκιμαστικό.
Ο Τζεφ κι ο Χαβιέρ ανυπομονούν να ελέγξουν τις κάμερες.
- Ξανάρχονται. - Μιλάμε για πολλούς τόνους.
Καλό.
Τέλειο. Εντάξει.
Κι έρχονται.
Κατευθείαν στην κάμερα. Τέλεια.
Πόσο ζυγίζουν; Εβδομήντα κιλά;
- Ναι. Μπορεί. - Γύρω στα 55.
Κι είναι όλο μυς. Αν μας χτυπούσαν...
- Θα πονούσε. - Πολύ.
Αύριο λογικά θα κυνηγήσουν νωρίς το πρωί, άρα, ας είμαστε έτοιμοι.
Ναι. Πρωινό ξύπνημα.
Όποιος σηκώνεται πρωί κερδίζει το φλουρί.
Ή πιάνει ψάρια.
Το επόμενο πρωί,
η ομάδα κοιτάει από ψηλά καθώς αναλαμβάνει ο πιλότος δρόνων Σέλτον.
Βλέπω τον θαλάσσιο λέοντα.
Ωραία, βλέπω ότι έχουμε τρεις.
Ωραία. Έρχονται δύο μεγάλοι τόνοι.
Ώρα να ετοιμαστούν ο Τζεφ κι ο Χαβιέρ που θα είναι στη γραμμή του πυρός.
Προσεκτικά, παίρνουν θέση.
Έρχονται γρήγορα.
Απ' ό,τι φαίνεται, τον έπιασε.
Σπάνια τα αρσενικά είναι τόσο δεμένα.
Τριάντα χρόνια τώρα, δεν το έχω ξαναδεί αυτό.
Αρσενικά να συνεργάζονται τόσο και μετά να μοιράζονται την τροφή.
Είναι καταπληκτικό.
Το συνεργείο εντυπωσιάζεται από το ταλέντο στην ομαδική δουλειά.
Αλλά μετά από έναν μήνα στον όρμο,
έκαναν και μια θλιβερή διαπίστωση.
Κυριολεκτικά στη μέση του πουθενά. Και τι βρίσκεις; Πλαστικό.
Τζο Τακ ΠΑΡΑΓΩΓΟΣ
Υαλοβάμβακας από κάποιο σκάφος.
Πάμε σε τόσα μέρη για γυρίσματα.
Τζεφ Χέστερ ΚΙΝ/ΣΤΗΣ
Σε μέρη που θεωρούμε παρθένα
επειδή έτσι παρουσιάζονται σε πολλά ντοκιμαντέρ για τη φύση.
Μα είναι πολύ δύσκολο να βρεις ένα μέρος
χωρίς ανθρώπινο αντίκτυπο.
Ο επιστήμονας Χουάν Πάμπλο Μούνιοζ-Πέρεζ
κι ο εκπρόσωπος του εθνικού πάρκου Γκάλο Κεσάδα
συλλέγουν δεδομένα για το πρόβλημα.
Δεν υπάρχει μέρος στον πλανήτη που να μην έχει πλαστικά.
Τα Γκαλαπάγκος δεν είναι εξαίρεση.
Είμαστε στα χίλια χιλιόμετρα από το Εκουαδόρ,
στη μέση του πουθενά στα Γκαλαπάγκος.
Μόνο δέκα ίσως άτομα του πλανήτη
έχουν έρθει σ' αυτήν την τοποθεσία, και βλέπουμε αυτό.
Πάνω από το 95% των πλαστικών που βρήκαμε στις ακτές
πιθανότατα προέρχεται από έξω από το καταφύγιο.
Το παράδοξο είναι ότι τα ίδια ρεύματα που φέρνουν τη ζωή
φέρνουν και το πρόβλημα των πλαστικών.
Το πλαστικό επηρεάζει την άγρια ζωή με δύο κυρίους τρόπους.
Τα ζώα μπορούν να παγιδευτούν σε αυτό ή να το φάνε.
Μόλις μπει στον ωκεανό, το πλαστικό διασπάται σε μικρά σωματίδια.
Μετακινείται στην τροφική αλυσίδα όταν το τρώνε τα ψάρια.
Η έρευνά μας δείχνει ότι από τα θηλαστικά των Γκαλαπάγκος,
οι θαλάσσιοι λέοντες κινδυνεύουν πιο πολύ από τη μόλυνση του πλαστικού.
Τα Γκαλαπάγκος πληρώνουν το τίμημα
της αναλώσιμης ζωής που διάγει η ανθρωπότητα παγκοσμίως.
Ευτυχώς,
το Εθνικό Πάρκο των Γκαλαπάγκος έχει ήδη αναλάβει δράση.
Οργανώνουν καθαρισμούς των ακτών εδώ και 30 χρόνια.
Είναι απίστευτη η θέληση εκατοντάδων ανθρώπων
να καθαρίσουν την ακτογραμμή.
Εκατοντάδες άνθρωποι πάνε σε μέρη απόμερα
περπατώντας τις τεράστιες αποστάσεις της απόμερης ακτογραμμής των Γκαλαπάγκος.
Πάμε!
Πάνε εκεί, συλλέγουν όσα σκουπίδια μπορούν,
τα φέρνουν στο λιμάνι,
τα συγκεντρώνουν όσο μπορούν και συνεχίζουν.
Είναι εκπληκτικό να βλέπεις αυτήν την πρωτοβουλία κάθε χρόνο.
Ο καθαρισμών των ακτών βοηθάει στη διαχείριση του προβλήματος.
Γιατί η συλλογή των πλαστικών πριν αυτά γίνουν μικροπλαστικά
έχει τρομερό αντίκτυπο στο περιβάλλον.
Μέχρι στιγμής, το εγχείρημα βοήθησε
πάνω από 5.000 εθελοντές να καθαρίσουν τις ακτές των Γκαλαπάγκος.
Έχουν συλλέξει πάνω από 94 τόνους σκουπιδιών.
Κάθε πλαστικό που συλλέγει ένας εθελοντής
είναι ένα λιγότερο πλαστικό που θα έβλαπτε έναν θαλάσσιο λέοντα.
Στόχος μας είναι να γίνουν τα Γκαλαπάγκος το πρώτο μέρος στη Γη χωρίς πλαστικά.
Ας το κάνουμε.
Επιστρέφοντας στο πεδίο,
το συνεργείο θα βοηθήσει μια θαλάσσια χελώνα παγιδευμένη σε πλαστικό.
- Είναι ζωντανή. - Πού;
Κινεί τα πόδια της. Είναι ζωντανή.
Λες να είναι το νερό;
- Όχι, είναι ζωντανή. Ναι. - Ζει.
Έφερες μαχαίρι;
- Ναι, έχω έναν κοπτήρα. - Ναι.
Χαβιέρ Μαουάντ
Έβγαλε το κεφάλι για να αναπνεύσει.
Αλλά είναι ζωντανή.
Ναι.
Ας μπούμε όσο πια ήσυχα γίνεται. Θα τρομάξει όταν πλησιάσουμε. Οπότε...
Το μπροστινό πτερύγιο μπλέχτηκε σε ένα πανί.
Προφανώς, είναι εδώ πολύ καιρό.
Αν δεν τη σώσουν τώρα, θα πεθάνει.
Καθώς ξεμπλέκω το πλαστικό από το πτερύγιό της,
αντιλαμβάνεται αμέσως ότι είναι ελεύθερη.
Παρά το τραυματισμένο πτερύγιο, έχει άλλη μια ευκαιρία στη ζωή.
Δεν μπορώ να εκφράσω πώς είναι να βλέπεις ένα ζώο να καταλαβαίνει την ελευθερία του
και να κολυμπάει μακριά από μόνο του.
Όσον καιρό πλέει στα Γκαλαπάγκος,
το συνεργείο συνάντησε μια πληθώρα ταξιδευτών των ωκεανών.
Μια όρκα.
Θεωρείται ότι κάποια νησιά
ίσως αποτελούν σημαντικούς σταθμούς αυτών των θηρευτών
καθώς διασχίζουν τον Ειρηνικό.
Διαβολόψαρα.
Αν και το πλάτος τους φτάνει τα έξι μέτρα, τρώνε μόνο μικροσκοπικό πλαγκτόν.
Και φαλαινοκαρχαρίες.
Θεωρείται ότι πάνω από 600 κυοφορούντα θηλυκά διασχίζουν
τις βόρειες νήσους των Γκαλαπάγκος κάθε χρόνο.
Αν και απομονωμένα,
αυτά τα νησιά είναι υψίστης σημασίας για όλον τον κόσμο.
Ν. Σαντιάγκο - Μπέινμπριτζ Ροκς
Λίγο έξω από το νησί Σαντιάγκο,
βρίσκεται μια σειρά ηφαιστειακών κώνων που ξεμυτούν από τον ωκεάνια επιφάνεια.
Tα Μπέινμπριτζ Ροκς.
Πίσω από ένα από τα νησιά υπάρχει ένας μικρός αμμώδης όρμος.
Το συνεργείο έμαθε ότι οι λέοντες χρησιμοποιούν την παραλία
για να πιάσουν διάφορα θηράματα.
Αποστολή τους είναι να το απαθανατίσουν στην κάμερα.
Θα στήσουμε πολλές κάμερες
Χόλι Τάρπλι ΚΙΝ/ΣΤΡΙΑ
...για να καλύψουμε όσο περισσότερο έδαφος μπορούμε.
Θα λειτουργούν συνεχώς έξι υποβρύχιες κάμερες
μέσα στο νερό αυτήν τη στιγμή.
Και άλλες δύο με ζωντανή μετάδοση σε εκείνη τη μικρή τέντα εκεί πάνω.
Το κυνήγι μπορεί να ξεκινήσει ανά πάσα στιγμή.
Έτσι η Χόλι και ο Χαβιέρ πιάνουν δουλειά.
Για να πετύχει το σχέδιό τους,
πρέπει να επιλέξουν το κατάλληλο σημείο για τις κάμερες.
Αλλά οι θαλάσσιοι λέοντες έχουν άλλη άποψη.
Ένα σκούπισμα στον φακό, και είναι έτοιμοι.
Ώρα για έναν γρήγορο υπνάκο όσο αναμένουν να αρχίσει η δράση.
Ο Άντι, ο φύλακας του πάρκου, κρατάει τσίλιες.
Προσοχή!
Θαλάσσιοι λέοντες! Τους βλέπω.
Κατευθύνονται στην παραλία!
Η ομάδα των δυτών ξεκινάει
για να τους συναντήσει καθώς μπαίνουν στον όρμο.
Συγκέντρωσαν ένα σμάρι σαυρίδια. Κι έχουν άγριες διαθέσεις.
Τα σαυρίδια έχουν την ταχύτητα υπέρ τους.
Παραείναι γρήγορα για τα πιάσουν στα ανοιχτά.
Έτσι, οι θαλάσσιοι λέοντες έμαθαν να χρησιμοποιούν τον όρμο ως παγίδα.
Προσπερνώντας τους δύτες, τα σαυρίδια κατευθύνονται στον όρμο.
Τώρα όλα επαφίενται στις κάμερες της Χόλι.
Διάνα.
Η φρενήρης επίθεση καταγράφεται στο φιλμ.
Χάρη στην αγαστή συνεργασία των θαλάσσιων λεόντων και του συνεργείου.
Όμως ακόμα κι αν οι άριστοι ψαράδες είναι σε τέλεια φόρμα,
τίποτα δεν εγγυάται το καθημερινό τους γεύμα.
Και κάθε λίγα χρόνια
συντελείται στον ωκεανό μια αλλαγή που δυσκολεύει το κυνήγι.
Υπό κανονικές συνθήκες,
τα ψυχρά ρεύματα φέρνουν στα Γκαλαπάγκος νερό πλούσιο σε θρεπτικά συστατικά
που θρέφει τους πληθυσμούς των ψαριών.
Όμως στη διάρκεια του Ελ Νίνιο,
η συσσώρευση θερμών υδάτων στην επιφάνεια μπλοκάρει τα ψυχρά.
Αυτό σημαίνει λιγότερα ψάρια για τους θαλάσσιους λέοντες.
Και όταν θερμαίνεται ο ωκεανός, βρέχει.
Έτσι, το συνεργείο αναρωτιέται αν επίκειται κάποιο φαινόμενο Ελ Νίνιο.
Τίθεται το ερώτημα,
γιατί, αυτήν τη στιγμή, οι συνθήκες θυμίζουν Ελ Νίνιο
και η παραγωγικότητα ίσως μειωθεί.
Είναι κάτι που έχω στο πίσω μέρος του μυαλού μου.
- Ξέρω. - Τι συμβαίνει.
Για να κατανοήσουν το φαινόμενο...
Ν. Ντάργουιν
...το σκάφος πάει στο Ντάργουιν, το πιο απόμακρο νησί των Γκαλαπάγκος.
Μεταφέρει μια ομάδα επιστημόνων που θέλουν να ρίξουν νέο φως στο Ελ Νίνιο
και πώς αλλάζει με τον χρόνο.
Καθ. Τζούλια Κόουλ
Με λένε Τζούλια Κόουλ, και είμαι κλιματολόγος 40 χρόνια.
Μεγάλωσα στις μεσοδυτικές ΗΠΑ
που είναι πολύ μακριά από τον ωκεανό.
Πάντα ήθελα να εργαστώ στον ωκεανό
και είχα την τύχη να το κάνω.
Ένα, δύο, τρία!
Ένα από τα καλύτερα εργαλεία μας είναι η μελέτη των κοραλλιών.
Τα κοράλλια είναι απίθανα.
Είναι το οικοδομικό υλικό των κοραλλιογενών υφάλων
που είναι τόσο σημαντικοί για την ύπαρξη πολλών ειδών.
Η ιστορία του περιβάλλοντός τους φυλάσσεται μέσα στον σκελετό τους.
Θα πάρουμε δείγματα που θα αποκαλύψουν αυτήν την ιστορία.
Η Τζούλια πρέπει να τρυπήσει το κοράλλι για να πάρει τον πυρήνα.
Τα κοράλλια κάνουν στρώσεις καθώς μεγαλώνουν.
Όπως τα δέντρα, αλλά υποβρυχίως.
Καθώς το κοράλλι μεγαλώνει,
διατηρεί ένα περιβαλλοντικό αρχείο στη χημεία του σκελετού του.
Και η χημεία του κοραλλιού
μαρτυράει τις θερμοκρασίες στις οποίες αναπτύχθηκε.
Μελετώντας τις στρώσεις του πυρήνα,
οι επιστήμονες βλέπουν το παρελθόν.
Η Τζούλι και η ομάδα της συλλέγουν δείγματα εδώ επί δεκαετίες,
κι έχουν μια εικόνα των μεταβολών της ωκεάνιας θερμοκρασίας.
Τα κοράλλια μάς λένε ότι τα ισχυρότερα
και καταστροφικότερα Ελ Νίνιο εκδηλώνονται όλο και πιο συχνά.
Και ότι οι αλλαγές είναι πιο εμφανείς
τις τελευταίες δεκαετίες.
Αυτά τα ισχυρότατα φαινόμενα Ελ Νίνιο
είναι οι περίοδοι που οι ωκεανοί γύρω από τα Γκαλαπάγκος
χάνουν ξαφνικά τα θρεπτικά συστατικά τους.
Κι αυτό μειώνει τη διατροφική αλυσίδα των Γκαλαπάγκος.
Οι πληθυσμοί των ψαριών καταρρέουν.
Τα πουλιά δυσκολεύονται να βρουν τροφή.
Και για έναν θηρευτή σαν τον θαλάσσιο λέοντα
σημαίνει ότι ο μεγάλος, ωκεάνιος μπουφές που συνήθως βρίσκουν στα Γκαλαπάγκος,
ξαφνικά εξαφανίζεται.
Αυτό είναι καταστροφικό για τους θαλάσσιους λέοντες.
Αλλά η Τζούλι δεν απελπίζεται.
Εμένα, προσωπικά, με ενδυναμώνει και με ενεργοποιεί
να ερευνώ ζητήματα που είναι ακόμα άγνωστα
προσπαθώντας να συνεισφέρω κάτι παραπάνω
στην κατανόηση του πώς αλλάζει τώρα ο κόσμος,
και άρα πώς θα αλλάξει στο μέλλον.
Το Ελ Νίνιο μπορεί να σκοτώσει τα κοράλλια.
Ευτυχώς, μια ομάδα ειδικών στο νησί Ιζαμπέλα
βοηθάει το θαλάσσιο οικοσύστημα να ανακάμψει.
Αυτοί οι δύτες ανήκουν στην Αναβίωση των Υφάλων,
ενός σχεδίου αναβίωσης των κοραλλιών του Εθνικού Πάρκου των Γκαλαπάγκος.
Η διαδικασία είναι απλή.
Συλλέγουν κομμάτια κοραλλιών,
τα δένουν σε σχοινιά και σκάλες
και τα αφήνουν να μεγαλώσουν σε έναν ρηχό, προστατευμένο όρμο.
Όταν το μέγεθός τους πενταπλασιαστεί,
τα κομμάτια αποσπώνται και μεταμοσχεύονται στα νεκρωμένα μέρη.
Τώρα το εκκολαπτήριο περιέχει
2.500 δείγματα κοραλλιών από 12 διαφορετικά είδη.
Έχουν ήδη αποκατασταθεί 6.000 κοράλλια.
Όταν τα ισχυρά ρεύματα του Ειρηνικού συναντούν το φράγμα αυτών των νησιών,
σχηματίζεται μια ζώνη υψηλής ενέργειας.
Ένας ακαταμάχητος παιδότοπος για τους θαλάσσιους λέοντες.
Όμως, για να τους κινηματογραφήσουν,
το συνεργείο θα πρέπει να βάλει τα δυνατά του
και να είναι έτοιμο για ό,τι του επιφυλάσσει ο ωκεανός.
Εδώ ελπίζαμε να τους κινηματογραφήσουμε να αναδύονται.
Ντέιβιντ Ράικερτ
Έχουμε κύματα ενάμισι και δυόμισι μέτρων που έρχονται καταπάνω μας. Πολύ μεγάλα.
Οι θαλάσσιοι λέοντες είναι εκεί,
αλλά αν μπούμε τώρα εκεί μέσα, σίγουρα θα διαλυθούμε.
Θα το παρακολουθήσουμε λίγο ακόμα
μήπως βρούμε μια γωνιά που να βολεύει.
Για να αποφύγουμε το κυρίως κύμα όπου θα σερφάρουν οι θαλάσσιοι λέοντες.
Τώρα δεν μ' αρέσει.
Στο μεταξύ, στην ακτή δεν έχουν τέτοια προβλήματα,
και ο Έιντριαν είναι σχεδόν έτοιμος με τον δρόνο.
Οι θαλάσσιοι λέοντες σερφάρουν.
Οι δύτες αποφασίζουν να το προσπαθήσουν.
Φίλε, είναι ζόρικο.
Σαν να έσκασαν τρεις-τέσσερις βόμβες στο κεφάλι μας.
Όλα γίνονται μαύρα. Κατάμαυρα.
Όλα γυρίζουν.
Και, ξέρεις, ανησύχησα
ότι θα σπάσουμε την κάμερα στον πυθμένα.
Αλλά η στεριανή ομάδα βρήκε ένα νέο σημείο με θέα
και η Πούζα εντόπισε θαλάσσιους λέοντες να σερφάρουν κατά μήκος του κύματος.
- Δες εκεί! - Ναι!
Οι δύτες εξοπλίζονται
για μία ακόμη απόπειρα να καταγράψουν τη δράση.
Και αμέσως η επιμονή τους ανταμείβεται.
Το 'χουμε!
Κόλλα το.
- Μπράβο. - Απίστευτο. Τέλειο.
Αφού τα κατάφεραν με το σερφάρισμα,
και μετά από τόσους μήνες στη θάλασσα,
ο Ρίτσαρντ κανόνισε ένα πολύ ιδιαίτερο δωράκι.
Η οικογένειά του θα έρθει να γνωρίσει τους πρωταγωνιστές.
Είναι σουρεαλιστικό
που έρχονται εδώ, γιατί όπου πάω είμαι χωρίς αυτούς.
Αυτή θα είναι η πρώτη φορά στη ζωή μου.
Θα έχω εδώ την οικογένεια μου.
Αυτό σημαίνει πολλά για εμένα.
Γεια! Τα καταφέρατε.
Γεια σας, παιδιά.
Φανταστικά!
- Πώς ήταν το ταξίδι; - Σώσε με. Χάλια ήταν.
Θα τους πάει για μια αξέχαστη συνάντηση με τους θαλάσσιους λέοντες.
Κοιτάξτε!
Δάγκωσε το βατραχοπέδιλό μου.
Έτοιμοι, πάμε.
Αυτό δεν τρώγεται.
Κοίτα εκεί!
Ήταν τέλεια.
- Είμαι θαλάσσιος λέων. - Μπράβο.
Τα παιδιά του Ρίτσαρντ είναι τυχερά
που ο μπαμπάς προσφέρει τέτοιες ευκαιρίες.
Αλλά αν μεγαλώνεις σε μία από αυτές τις πόλεις,
πώς θα έχεις την ευκαιρία να επισκεφτείς το υπόλοιπο αρχιπέλαγος;
Ευτυχώς, ετοιμάζεται ένα νέο εγχείρημα
που θα διευκολύνει τα παιδιά των ντόπιων να εξερευνήσουν το εθνικό πάρκο.
Με λένε Κάρλα. Είμαι 11 ετών.
Γεννήθηκα εδώ στα Γκαλαπάγκος, στο νησί Σάντα Κρουζ.
Οι γονείς μου δουλεύουν σε ένα κατάστημα.
Ζω περιστοιχισμένη από τον ωκεανό, αλλά ελάχιστες φορές έχω μπει σε βάρκα.
Στα νησιά ζουν πολλά μοναδικά ζώα
που δεν έχω δει ποτέ.
Θέλω να κάνω καταδύσεις για να δω την υποβρύχια ζωή.
Σήμερα είμαι ενθουσιασμένη, γιατί θα πάω για πρώτη φορά
να κοιμηθώ σε σκάφος και να δω καινούρια νησιά.
Η Κάρλα μαζί με άλλα επτά παιδιά
θα συμμετέχουν σε ένα φιλανθρωπικό πρόγραμμα, το Γκαλαπάγκος Ινφινίτο.
Θα εξερευνήσουν μαζί τα νησιά για τις επόμενες τρεις μέρες.
Το πρόγραμμα προσφέρουν γενναιόδωρα κάποια τουριστικά σκάφη,
όπως ο Δούναβης,
που θα μεταφέρει τα παιδιά στα πέρατα του αρχιπελάγους
που ίσως δεν θα τους ήταν προσιτό αλλιώς.
Στόχος είναι να ερωτευτούν αυτό το άγριο τοπίο
και να εμπνευστούν ώστε να προστατεύουν το Εθνικό Πάρκο των Γκαλαπάγκος
και της μοναδικής του άγριας ζωής, καθώς μεγαλώνουν.
Η επαφή με τη φύση είναι μια ευκαιρία
να αποκτήσουν δεξιότητες κι αυτοπεποίθηση.
Και σήμερα, κάποια θα κολυμπήσουν στα ανοιχτά του ωκεανού
για πρώτη φορά.
Το πρόγραμμα θέλει να προσφέρει μια ανάλογη εμπειρία
σε κάθε μαθητή της Α' Γυμνασίου σε όλα τα Γκαλαπάγκος κάθε χρόνο.
Να εμπνεύσει μια ολόκληρη γενιά από φύλακες των Γκαλαπάγκος.
Ακόμα κι αν τα εξερευνάς για μια ζωή,
τα νησιά θα έχουν πάντα κάτι νέο να σου αποκαλύψουν.
Ν. Σαν Κριστόμπαλ Ν. Ιζαμπέλα
Το συνεργείο πάει σε μια απόμερη γωνιά του νησιού Ιζαμπέλα.
Τους είπαν ότι έχει έναν κρυφό όρμο.
Μήπως είναι το σκηνικό για το φινάλε της ταινίας των θαλάσσιων λεόντων;
Πέρασαν δύο μέρες.
Το πρώτο βήμα είναι να βρουν τους θαλάσσιους λέοντες.
Αν πας σε εκείνο το χείλος εκεί πέρα, ο κρατήρας είναι εκεί.
- Εκεί μέσα. - Ναι.
Μπαίνουμε μέσα.
Εδώ δες.
Να το.
Απίστευτο.
Ελπίζω να βρούμε.
Δεν φαίνονται καλά. Έχουν το χρώμα της άμμου, άρα...
Πρέπει να κατέβεις ή να ζουμάρεις.
Ορίστε. Να ένας.
Ένας κι άλλος ένας.
Έχει πολλούς εκεί.
Αυτό είναι εκπληκτικό.
Κοίτα εκεί. Απίστευτο.
Το ερώτημα είναι, πώς θα πάμε εκεί μέσα;
Ναι.
Μάλλον οι θαλάσσιοι λέοντες πάνε στον όρμο υποβρυχίως
μέσω ενός τούνελ στην πλαγιά του γκρεμού.
Αμφιβάλλω αν μπορούμε να μπούμε εκεί μέσα.
Αλλά το αν μπορούμε να τα καταφέρουμε...
- Σ' ακούω. - Θα είναι τρομακτικό να μπεις εκεί μέσα.
Ο Ρίτσαρντ κι ο Χαβιέρ πάνε να εξερευνήσουν το υποβρύχιο τούνελ.
Αλλά υπάρχει ένας κίνδυνος που δεν υπολόγισαν.
Καθώς τα κύματα χτυπούν τη στενή είσοδο του τούνελ,
το νερό συμπιέζεται ξαφνικά
δημιουργώντας απότομα κύματα και ένα άγριο, υπόγειο ρεύμα.
Τη μία στιγμή, το ρεύμα τούς τραβάει μέσα.
Την άλλη, τους σπρώχνει έξω.
Κινδυνεύουν να τους ρουφήξει και να παγιδευτούν.
Ή να τους κοπανήσει στους βράχους κατά μήκος της εισόδου.
Δεν το ελέγχουν.
Η κατάσταση γίνεται επικίνδυνη.
Μόνο οι θαλάσσιοι λέοντες μπορούν να μπουν στο τούνελ.
Αφού ο Ρίτσαρντ δεν μπορεί να πάει από κάτω, θα πάει από πάνω.
Αλλά ο γκρεμός μέσα στον όρμο έχει ύψος 30 μέτρα.
Ευτυχώς η ομάδα έχει φέρει ένα μυστικό όπλο.
Ο ειδικός αναρριχητής Τομάς Εσπινόζα
ανέλαβε να βρει μια διαδρομή για τον Ρίτσαρντ.
Είμαι εντελώς αρχάριος στην αναρρίχηση,
και φοβάμαι ελαφρώς τα ύψη.
Μάλλον γι' αυτό έγινα δύτης.
Κι έτσι... Ναι, μου προκαλεί άγχος να μπω σε αυτήν τη σπηλιά.
Αλλά, ταυτόχρονα, ανυπομονώ πολύ να δω τι έχει εκεί κάτω.
Είναι το μόνο μέρος που δεν κατάφερα να πάω.
Δεμένος με σχοινιά, δεν μπορεί να κάνει τώρα πίσω.
- Απόλαυσέ το. - Ευχαριστώ, φίλε.
Αυτό θα πει πτώση!
Ναι. Το μυαλό και το κορμί μου λένε "Τι κάνεις;"
Πρόσεχε. Έτσι μπράβο.
Σιγά σιγά. Ορίστε. Ναι.
Ναι.
- Εντάξει, λίγη βοήθεια; - Ναι, έρχεται.
Αυτό εννοούσες "χαλαροί βράχοι". Έχει πολλούς.
- Είναι πολλοί. Δες εκεί. - Μην κοιτάς κάτω.
Αμάν. Αυτό είναι πολύ...
- Εντάξει τα πόδια; - Πολύ επικίνδυνο.
Μην ξεκολλήσουν αυτοί εκεί.
Ουάου.
Δεν νομίζω να το ξανακάνω σύντομα.
Ήταν... Ναι. Νομίζω ότι θα παραμείνω δύτης.
Ο Ρίτσαρντ ανακουφίστηκε που βρέθηκε σε γνώριμο έδαφος.
Και ο όρμος είναι όπως ακριβώς ήλπιζε.
Χρόνια τώρα ονειρεύομαι να γυρίσω αυτήν την ταινία.
Δεν μπορούσα να ζητήσω καλύτερο τέλος.
Οι θαλάσσιοι λέοντες μας αποζημίωσαν. Πάνω στην ώρα. Τέλεια.
Όσο γύριζαν το Sea Lions of the Galápagos,
η ομάδα του Disneynature πέρασε περισσότερο καιρό με αυτά τα ζώα
από τους περισσότερους στη Γη.
Αποκάλυψαν νέες πτυχές της απίθανης ζωής τους...
πάνω και κάτω από τα κύματα.
Επιπλέον, έγιναν μάρτυρες της αύξησης των απειλών για τα νησιά.
Όμως μια αυξανόμενη κοινότητα υπερασπιστών από όλα τα κοινωνικά στρώματα
αποδέχεται την πρόκληση,
παίζοντας τον δικό της ρόλο στην προστασία του μαγικού αυτού μέρους.
Μία κοινή λύση είναι να εμπνεύσουμε τη νέα γενιά,
να συνδέσουμε τα παιδιά μας με τη φύση.
Να μεταφέρουμε το μήνυμα της ελπίδας.
Μια κοινότητα που ανθεί, ενωμένη στην επίτευξη ενός στόχου.
Να προστατέψει αυτό το υπέροχο μέρος
και να το διατηρήσει για τις επόμενες γενιές.
Προσπαθούμε όλη τη μέρα να βιντεοσκοπήσουμε θαλάσσιους λέοντες,
κι ένας αποφασίζει να πηδήξει μέσα στο σκάφος μας.